CELEX: 32013R0069
Language: hu
Date: 2013-01-23 00:00:00
Title: A Bizottság 69/2013/EU végrehajtási rendelete ( 2013. január 23. ) egyes áruk Kombinált Nómenklatúra szerinti besorolásáról

26.1.2013   
            
            
               HU
            
            
               Az Európai Unió Hivatalos Lapja
            
            
               L 26/1
            
         A BIZOTTSÁG 69/2013/EU VÉGREHAJTÁSI RENDELETE
   (2013. január 23.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. január 23-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Hang és videó fogadására, rögzítésére és lejátszására alkalmas készülék (úgynevezett „digitális média receiver”), amely henger alakú, körülbelül 13 cm (átmérő) × 19 cm (magasság) befoglaló mérettel.
                              A készülék a következőket foglalja magában:
                              
                                          —
                                       
                                       
                                          egy mikroprocesszor,
                                       
                                    
                                          —
                                       
                                       
                                          egy 500 GB-os merevlemez-meghajtó,
                                       
                                    
                                          —
                                       
                                       
                                          egy alfanumerikus kijelző,
                                       
                                    
                                          —
                                       
                                       
                                          egy infravörös vevő a távirányításhoz.
                                       
                                    A készülék a következő interfészekkel van felszerelve:
                              
                                          —
                                       
                                       
                                          USB,
                                       
                                    
                                          —
                                       
                                       
                                          Ethernet,
                                       
                                    
                                          —
                                       
                                       
                                          HDMI, S-video, kompozit és komponens videokimenet,
                                       
                                    
                                          —
                                       
                                       
                                          digitális optikai, digitális koaxiális és analóg hangkimenet.
                                       
                                    A készülék kezelőgombokkal is fel van szerelve, és távirányítóval van ellátva.
                              A készülék külső forrásból (például router, automatikus adatfeldolgozó gép, digitális kamera vagy USB-memóriakártya) származó digitális formátumú hang- és videojel fogadására alkalmas. Az adatok a készülék merevlemezén tárolhatók. Az adatok monitoron, televízió-készüléken vagy sztereó rendszeren keresztül játszhatók le.
                              A készülékkel nem lehet csatlakozni az internethez.
                           
                        
               
                  8521 90 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 8521 és a 8521 90 00 KN-kód szövegezése határozza meg.
                  Tekintettel az áru jellemzőire, nevezetesen arra, hogy több forrásból képes videojelet fogadni, rögzíteni és lejátszani, valamint merevlemeze tárhelyére, a készülék a 8521 vtsz. alá tartozó videofelvevő vagy -lejátszó készüléknek tekintendő.
                  Ezért a terméket a 8521 90 00 KN-kód alá, videofelvevő vagy -lejátszó készülékként kell besorolni.
               
            
                  
                              2.
                           
                           
                              Hang és videó fogadására vagy lejátszására képes készülék (úgynevezett „digitális média receiver”), amely henger alakú, körülbelül 13 cm (átmérő) × 19 cm (magasság) befoglaló mérettel.
                              A készülék a következőket foglalja magában:
                              
                                          —
                                       
                                       
                                          egy mikroprocesszor,
                                       
                                    
                                          —
                                       
                                       
                                          egy infravörös vevő a távirányításhoz,
                                       
                                    
                                          —
                                       
                                       
                                          egy alfanumerikus kijelző.
                                       
                                    A készülék a következő interfészekkel van felszerelve:
                              
                                          —
                                       
                                       
                                          USB,
                                       
                                    
                                          —
                                       
                                       
                                          Ethernet,
                                       
                                    
                                          —
                                       
                                       
                                          HDMI, S-video, kompozit és komponens videokimenet,
                                       
                                    
                                          —
                                       
                                       
                                          digitális optikai, digitális koaxiális és analóg hangkimenet,
                                       
                                    
                                          —
                                       
                                       
                                          egy foglalat merevlemez számára.
                                       
                                    A készülék kezelőgombokkal is fel van szerelve, és távirányítóval van ellátva.
                              A készülék külső forrásból (például router, automatikus adatfeldolgozó gép, digitális kamera vagy USB-memóriakártya) érkező digitális formátumú hang- és videojel fogadására alkalmas. Az adatok tárolhatók egy, a készülékbe importálás után behelyezett merevlemezen. Az adatok monitoron, televízió-készüléken vagy sztereó rendszeren keresztül játszhatók le.
                              A készülékkel nem lehet csatlakozni az internethez.
                           
                        
               
                  8521 90 00
               
               
                  A besorolást a Kombinált Nómenklatúra értelmezésére szolgáló 1., 2. a) és 6. általános szabály, valamint a 8521 és a 8521 90 00 KN-kód szövegezése határozza meg.
                  Mivel a készülék a merevlemez kivételével valamennyi elektronikai összetevővel rendelkezik a 8521 vtsz. alá tartozó videofelvevő vagy -lejátszó készülék rendeltetésének betöltéséhez, a 2. a) általános szabály alapján úgy kell tekinteni, hogy rendelkezik a 8521 vtsz. alá tartozó kész- vagy befejezett áru lényeges jellemzőivel
                  Ezért a terméket a 8521 90 00 KN-kód alá, nem teljesen kész videofelvevő vagy -lejátszó készülékként kell besorolni.
               
            
                  
                              3.
                           
                           
                              Hang fogadására és feldolgozására képes készülék (úgynevezett „digitális audio streamer”), amelynek bennfoglaló mérete körülbelül 19×9×8 cm.
                              A készülék a következőket foglalja magában:
                              
                                          —
                                       
                                       
                                          egy mikroprocesszor,
                                       
                                    
                                          —
                                       
                                       
                                          egy vákuumfluoreszcens kijelző 320×32 szürkeárnyalatos pixel felbontással,
                                       
                                    
                                          —
                                       
                                       
                                          egy a képernyőn megjelenő ébresztőfunkciós óra,
                                       
                                    
                                          —
                                       
                                       
                                          egy infravörös vevő a távirányításhoz.
                                       
                                    A készülék a következő interfészekkel van felszerelve:
                              
                                          —
                                       
                                       
                                          Ethernet,
                                       
                                    
                                          —
                                       
                                       
                                          vezeték nélküli Ethernet,
                                       
                                    
                                          —
                                       
                                       
                                          digitális optikai, digitális koaxiális és analóg hangkimenet,
                                       
                                    
                                          —
                                       
                                       
                                          egy fejhallgató-csatlakozó.
                                       
                                    A készülék távirányítóval van ellátva.
                              A készülék önálló üzemmódban – az internethálózatra (automatikus adatfeldolgozó gép nélkül) csatlakoztatva – vagy egy automatikus adatfeldolgozó gépen futó szoftverrel működtethető.
                              A készülék képes az automatikus adatfeldolgozó gépen tárolt hangfájlok vagy bármely internetrádió lejátszására.
                           
                        
               
                  8519 89 19
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8519, a 8519 89 és a 8519 89 19 KN-kód szövege határozza meg.
                  Jellemzőinél fogva a készüléknek az a rendeltetése, hogy a közvetlenül az internetről vagy egy automatikus adatfeldolgozó gépből beérkező hangadatot fogadja és különböző audiokészülékek számára feldolgozza.
                  A készüléket ezért a 8519 89 19 KN-kód alá, hangfelvevő szerkezet nélküli más hanglejátszó készülékként kell besorolni.